|  |
| --- |
| **დამკვეთი:** კავკასიის მედიცინის ცენტრი (CMC) **მიმართულება:** კავკასიის მედიცინის ცენტრის განახლებული **სამკურნალო-დიაგნოსტიკური ჰაბი**  (ამბულატორიული მიმართულება)  **მიზანი:** ამბულატორიული მიმართულების ცნობადობის ამაღლება, პაციენტების ნაკადის და ონლაინ ბუქინგის ზრდა |

|  |
| --- |
| **ჰოსპიტლის ისტორია** |

კავკასიის მედიცინის ცენტრი JCI აკრედიტაციის მფლობელი მულტიპროფილური რეფერალური ჰოსპიტალია, რომელიც რეგიონის მოსახლეობას უახლეს სამედიცინო კვლევებზე დაფუძნებულ მაღალტექნოლოგიურ, ინოვაციურ, სადიაგნოსტიკო და სამკურნალო მიდგომებს სთავაზობს. კავკასიის მედიცინის ცენტრის ძლიერ მხარეს დასავლური გამოცდილების მქონე სამედიცინო პერსონალით დაკომპლექტებული გუნდი, უახლესი სამედიცინო ინფრასტრუქტურა და სერვისების მრავალფეროვნება წარმოადგენს.

250- ზე მეტ საწოლზე გათვლილი მულტიპროფილური რეფერალური ჰოსპიტალი ვიან ჯგუფის ფლაგმანი ჰოსპიტალია. 2016 წელს კავკასიის მედიცინის ცენტრმა ფუნქციონირება დიაგნოსტიკური ცენტრის სახით დაიწყო, 2018 წელს კი პირველი სტაციონარული პაციენტი მიიღო. დღეს კავკასიის მედიცინის ცენტრი 200-ზე მეტ სამედიცინო სერვისს აწვდის პაციენტებს, რომელთა რაოდენობა თვეში 10,000-ს აღწევს. ჰოსპიტლის სწრაფ ზრდაში უდიდესი წვლილი მიუძღვის მძლავრ სამედიცინო გუნდს.

მისია

ჩვენ ვარსებობთ, რათა გავაუმჯობესოთ თანამშრომლების, პაციენტებისა და საზოგადოების ცხოვრების ხარისხი.

ხედვა

ვქმნით წამყვანი პროფესიონალებისგან დაკომპლექტებულ ჯანდაცვის ლიდერს რეგიონში, რომელიც ემსახურება საუკეთესო სამედიცინო გამოცდილებას.

ღირებულებები

უწყვეტი გაუმჯობესება, ზრუნვა, პროფესიონალიზმი

|  |
| --- |
| **ბრენდის შესახებ** |

კავკასიის მედიცინის ცენტრის, როგორც ბრენდის იდენტობა მოიცავს როგორც ჰოსპიტალურ პროფილს ასევე, ამბულატორიულს. ჰოსპიტალი ფოკუსირებას ახდენს არა მხოლოდ დაავადებების მკურნალობაზე, არამედ „ჰოლისტურ ჯანმრთელობაზე“, პრევენციაზე, რაც საბოლოო ჯამში ადამიანების ცხოვრების ხარისხის გაუმჯობესებას ემსახურება.

კავკასიის მედიცინის ცენტრისთვის მნიშვნელოვანია გრძელვადიანი, პარტნიორული ურთიერთობის განვითარება პაციენტებთან და არა მარტო დაავადებების მართვა:

* პოზიტიური, მამოტივირებელ მიდგომით
* პრევენციული ჯანმრთელობის პოპულარიზაციით
* პერსონალიზებული მიდგომით
* პაციენტის განათლების და ცნობიერების ამაღლებით
* ხარისხის გაუმჯობესებაზე მუდმივი ზრუნვით

|  |
| --- |
| **ბრენდის როლი - Life Force - სიცოცხლის მამოძრავებელი ძალა** |

A diagram of different languages

Description automatically generated with medium confidence

**რას ნიშნავს პაციენტებისთვის ბრენდი, როგორც სიცოცხლის მამოძრავებელი ძალა?**

* სიცოცხლის გადარჩენა + ცხოვრების ხარისხის გაუმჯობესებაზე ზრუნვა
* პროდუქტები და პროცესები + ადამიანები
* დაავადებების მართვა + დაავადებების თავიდან აცილება
* ექიმი-ექსპერტი + ჯანმრთელობის მრჩეველი

კავკასიის მედიცინის ცენტრი ადამიანების ცხოვრების ნაწილია, მათი მრჩეველი და სანდო პარტნიორია, ჯანმრთელობის თანამგზავრი.

|  |
| --- |
| **სამკურნალო-დიაგნოსტიკური ჰაბის სერვისები** |

|  |  |  |
| --- | --- | --- |
| გულ-სისხლძარღვთა ცენტრი  თვალის ცენტრი  ნევროლოგიის ცენტრი  ნეიროქირურგიის ცენტრი  კლინიკური ონკოლოგიის ცენტრი  ზოგადი ქირურგიის ცენტრი  გასტროენტეროლოგიის ცენტრი  ენდოსკოპიის ცენტრი  უროლოგიის ცენტრი  გინეკოლოგიის ცენტრი  მამოლოგიის ცენტრი | ოტორინოლარინგოლოგიის ცენტრი  თორაკალური ქირურგიის ცენტრი  ყბა სახის ქირურგიის ცენტრი  ორთოპედია-ტრავმატოლოგიის ცენტრი  ჰემატოლოგიის ცენტრი  რევმატოლოგიური ცენტრი  შინაგანი მედიცინის ცენტრი  პედიატრიის ცენტრი  ენდოკრინოლოგიის ცენტრი  მეტაბოლური დარღვევების და ნუტრიციოლოგიის ცენტრი | პროქტოლოგიის ცენტრი  დერმატოლოგიის ცენტრი  ჯანმრთელობის სკრინინგ ცენტრი  მაღალტექნოლოგიური კვლევების ცენტრი  ფუნქციური დიაგნოსტიკა, ულტრასონოგრაფია, რენტგენი  ინფექციურ დაავადებათა მართვის ცენტრი |

|  |
| --- |
| კამპანიის მიზნები |

* **კავკასიის მედიცინის ცენტრის განახლებული ამბულატორიის ცნობადობის ამაღლება**
* **პაციენტების ნაკადის ზრდა**
* **ონლაინ ბუქინგის ზრდა**

|  |
| --- |
| **სამიზნე აუდიტორია** |

* ადამიანები, რომლებსაც ესაჭიროებათ ხარისხიანი სამედიცინო მომსახურება, პერსონალიზებული მიდგომა, სწრაფი და კომფორტული თანამედროვე სერვისები (ონლაინ ბუქინგი, პირადი კაბინეტი), სტრესისგან თავისუფალი მშვიდი გარემო

ქცევითი მახასიათებლები

* სურთ ექიმთან ვიზიტის სწრაფად და კომფორტულად დაგეგმვა, რიგების თავიდან აცილება
* სურთ ვიზიტი პროფესიონალთან, რომლის კომპეტენციასაც ბოლომდე ენდობიან
* აფასებენ პერსონალიზებულ მიდგომას, მათთვის ექიმთან კომუნიკაციას, საკუთარი ჯანმრთელობის მდგომარეობის შესახებ სრულფასოვანი ინფორმაციის მიღებას დიდი მნიშვნელობა აქვს
* სურთ თანამედროვე დიაგნოსტიკური, მაღალტექნოლოგიური სერვისებით სარგებლობა
* სურთ მომსახურების მიღება კომფორტულ, მშვიდ გარემოში, სადაც ნაკლები სტრესი და პაციენტზე ორიენტირებული მიდგომაა

|  |
| --- |
| **მთავარი მესიჯი** |

* კავკასიის მედიცინის ცენტრის სამკურნალო-დიაგნოსტიკური ჰაბი - თქვენი ჯანმრთელობის თანამგზავრი ცხოვრების ყველა ეტაპზე: მაღალკვალიფიციური სამედიცინო პროფესიონალებით, სამედიცინო სერვისების სრული სპექტრით ერთ სივრცეში, ჯანმრთელობაზე ზრუნვის ონლაინ პლატფორმით, ლოიალობის პროგრამით

|  |
| --- |
| **Tone of Voice** |

* სანდო, პროფესიონალური
* თბილი და ადამიანური (პაციენტზე ორიენტირებული მიდგომით)
* მარტივი, მოკლე და გასაგები კომუნიკაცია
* ვიზუალურად სუფთა, თანამედროვე, ითვალისწინებს კავკასიის მედიცინის ცენტრის ბრენდის სტილს, ფერებს (ლურჯი, მწვანე)

|  |
| --- |
| **ძირითადი ინსაითები კამპანიისთვის** |

კავკასიის მედიცინის ცენტრის 2026 წლის სტრატეგიულ პრიორიტეტს განახლებული ამბულატორიული მიმართულების ცნობადობის ამაღლება წარმოადგენს:

* უახლესი საერთაშორისო სტანდარტების ამბულატორია მაღალხარისხიანი სამედიცინო მომსახურებით (მაღალკვალიფიციური პროფესიონალები, მაღალტექნოლოგიური დიაგნოსტიკური სერვისები)
* სამედიცინო სერვისების სრული სპექტრით ერთ სივრცეში
* ჯანმრთელობაზე ზრუნვის ციფრული პლატფორმით (ექიმთან ვიზიტის და ამბულატორიული კვლევების ონლაინ დაჯავშნის შესაძლებლობა, პირადი კაბინეტით სარგებლობის შესაძლებლობა)
* ლოიალობის პროგრამით - ერთგული პაციენტებისთვის შექმნილი განსაკუთრებული პირობებით

პაციენტი ენდობა კავკასიის მედიცინის ცენტრის სისტემურ მიდგომას, სადაც ერთ სივრცეშია შესაძლებელი ჯანრმთელობის მაღალხარისხიანი სერვისების სრული სპექტრით სარგებლობა, ენდობა **მულტიდისციპლინურ გუნდებს** (პაციენტის საჭიროებიდან გამომდინარე შესაბამისი პროფილი ექიმის ჩართვა დიაგნოსტირებასა და შემდგომ მკურნალობაში).

ექიმთან ურთიერთობა პროფესიონალური და ამავდროულად პერსონალურია - მაღალკვალიფიციური, თერაპიული და პრევენციული მიმართულებით სპეციალიზებული ექიმი თქვენი ჯანმრთელობის მდგომარეობის მეთვალყურე და ჯანსაღი ცხოვრების წესის მრჩეველი იქნება.

მნიშვნელოვანია სერვისების სწრაფი ხელმისაწვდომობა, ვიზიტის მარტივი დაჯავშნის შესაძლებლობა, სამედიცინო დოკუმენტაციის ონლაინ სივრცეში კომფორტულად მართვის შესაძლებლობა.

ამბულატორიის სივრცე მშვიდი, თანამედროვე და სტრესისგან თავისუფალია.

|  |
| --- |
| **კონკურენტული გარემო** |

თოდუას კლინიკა, ნიუ ჰოსპიტალსი, მედიქლაბი, ავერსის კლინიკა, ამერიკული ჰოსპიტალი

|  |
| --- |
| **მნიშვნელოვანია, სააგენტომ გაითვალისწინოს** |

კავკასიის მედიცინის ცენტრის ბრენდ გაიდლაინი

|  |
| --- |
| **Final Deliverables (რას ვითხოვთ სააგენტოსგან)** |

**კრეატიული მიმართულება:**

* საკომუნიკაციო პლატფორმა
* Launch კამპანიის კონცეფცია
* ვიდეო კლიპის სცენარი
* კამპანიის ვიზუალური სტილი

**ვიდეოს გადაღება**

|  |
| --- |
| **შესარჩევ ეტაპზე წარმოსადგენია:** |

* ბიუჯეტი (კრეატიული მიმართულებით სამუშაოს შესრულების და ვიდეოს დამზადების (გადაღების მიახლოებითი ბიუჯეტი)
* ვადა (კრეატიული მიმართულებით სამუშაოს შესრულების და ვიდეოს დამზადების)
* კრეატიული სააგენტოს პორტფოლიო